open-index/open-wikipedia-markdown huggingface dataset:
אלמה (ישיבה תיכונית)

**ישיבת אַלֻמָה** או **מכון אַלֻמָה** (מבוטא ונכתב: אלומה) הייתה הישיבה התיכונית הראשונה בארץ ישראל.

## היסטוריה
הישיבה הוקמה בשנת 1936 בירושלים על ידי "האגודה למדעי היהדות" (ראשי תיבות "אלמה"). המייסדים היו ד"ר בנימין מנשה לוין יהושע רדלר פלדמן ("ר' בנימין") והרב יהושע פישל זקס. סדרי הלימוד נחלקו לשניים, שעות הבוקר הוקדשו ללימודי קודש ושעות אחר הצהריים ללימודים כלליים. מטרת המוסד הייתה להכשיר את תלמידיו לתעודת הבגרות הארץ-ישראלית מטעם מחלקת החינוך המנדטורית. שפת ההוראה הייתה עברית.

הקמת המוסד לוותה בהתנגדות רבה מצד אנשי היישוב הישן. במיוחד עורר את התנגדותם השם "ישיבה" שהוצמד למוסד, ועל כן בהמשך לעיתים נמנעו מייסדיה משימוש בשם זה. בשנת 1944 למדו בישיבה 35 תלמידים.

המוסד נאבק בקשיים רבים והוא החזיק מעמד כעשור עד שנסגר.

## לקריאה נוספת
* 

## קישורים חיצוניים
* 
* 

## הערות שוליים

קטגוריה:ישיבות תיכוניות
קטגוריה:ירושלים: ישיבות תיכוניות
קטגוריה:חינוך ביישוב
קטגוריה:מוסדות לימוד ומחקר שאינם פעילים עוד
קטגוריה:המנדט הבריטי: חינוך
קטגוריה:ירושלים בתקופת המנדט הבריטי
טוד מקפרלן

**טוד מקפרלן** (באנגלית: **Todd McFarlane**; נולד ב-16 במרץ 1961 בקלגרי, אלברטה) הוא כותב, מאייר ופרסומאי קנדי וכן מעצב צעצועים ויזם, הידוע על עבודתו בתחום הקומיקס, בעיקר בזכות סדרת הפנטזיה המצליחה Spawn.

## קריירה
מאמצע שנות ה-80 ועד סופם, מקפרלן כתב ואייר עבור חברת DC קומיקס, בחוברות אינסופיות בע"מ, *[[באטמן: שנה שנייה|Detective Comics #576-578]]* והמיני סדרה "פלישה!". בסוף שנות ה-80 ותחילת שנות ה-90 של המאה ה-20, מקפרלן התפרסם בזכות עבודתו בסדרת חוברות ספיידרמן של חברת מארוול קומיקס. בשנת 1992 הוא עזר בהקמתה של חברת אימג' קומיקס, והוציא את האנטי גיבור של תורת הנסתר שלו, ספון, ממגירת התכנונים ועידכן אותו לשנות ה-90. ספון הפך לדמות פופולרית ועודד את יצירתן של דמויות קומיקס שבבעלות מחבריהן.

מאז עזב את עבודת האיור על ספון בחוברת מספר 70 (פברואר 1998), מקפרלן אייר פחות ופחות, ויותר התרכז ביזמות, כמו ליין הצעצועים *McFarlane Toys* וכן סטודיו לסרטי קולנוע ואנימציה **טוד מקפרלן אנטרטיינמנט**. מקפרלן היה שותף פעיל של קבוצת ה-NHL אדמונטון אוילרס, אך מאז מכר את מניותיו. הוא מעריץ נלהב של כדור בסיס ואוסף כדורי בסיס מרחבי ההיסטוריה.

מקפרלן נכנס להיכל התהילה של יוצרי הקומיקס הקנדי ב-18 ביוני 2011 בפרסי ג'ו שוסטר אשר בעיירת הולדתו.

## ביבליוגרפיה
### [[DC קומיקס]]
**All-Star Squadron* #47 (יחד עם מייק קלארק) 1985
**[[קומיקס בלשים|Detective Comics* #576-578]] (באטמן: שנה שנייה) 1987
**Infinity, Inc* #14-37 (אמנות מלאה); Annual #1-2 (עם אמנים אחרים) 1985-1987
**Invasion!*, מיני סדרה, #1-2 1989

### אימג' קומיקס
**Cyberforce* #8 (1994)
**Image Comics Summer Special* #1 2004
**[[ספון (קומיקס)|Spawn]]* #1-15, 21-24 (אמנות מלאה); 26-33 (יחד עם גרג קפולו) 1992–1995
**[[ספון (קומיקס)|Spawn]]\[[באטמן|Batman]] #1* 1994

### מארוול קומיקס
**The Amazing Spider-Man* #298-323, 325, 328 1988–1990
**Coyote* #11-14 1985
**[[דרדוויל|Daredevil]]* #241 1987
**G.I. Joe: A Real American Hero* #60 1987
**G.I. Joe Special* #1 1995
**[[הענק הירוק|Incredible Hulk]]* #330-334, 336-345 1987–1988
**Marvel Holiday Special* (ספיידרמן) 2004
**Spectacular Spider-Man* Annual #10 1990
**Peter Parker: Spider-Man* #1-14, 16 1990-1991
**Spitfire And The Troubleshooters* #4 1987

## קישורים חיצוניים

* 
* 
* טוד מקפרלן במסד הנתונים Comic Books DB

קטגוריה:ערכים שבהם תבנית בריטניקה אינה מתאימה
קטגוריה:ציירים קנדים
קטגוריה:מעצבי צעצועים
קטגוריה:אתאיסטים קנדים
קטגוריה:בוגרי אוניברסיטת מזרח וושינגטון
קטגוריה:קנדים שנולדו ב-1961
קטגוריה:קומיקסאים קנדים
הבודדים

ממוזער|אנטון אוסטרובסקי
**הבודדים** הוא סרט דרמטי ישראלי משנת 2009 בבימויו של רנן שור ובכיכובם של סשה אגרונוב ואנטון אוסטרובסקי. עוד משתתפים בסרט: צחי גראד, הנרי דוד ורותם זיסמן-כהן. הסרט תורגם לאנגלית והופץ תחת השם "The Loners".

עלילת הסרט, העוסקת לראשונה בקולנוע הישראלי בחיילים בודדים, מתארת את השתלטותם של שני כלואים על "אגף הבודדים" שבכלא שש. הכלואים, חיילים בודדים ממוצא רוסי וקווקזי, לוחמים בחטיבת גולני, נשלחו לכלא 6 לאחר שהורשעו במכירת נשק לארגון חמאס, וכעת הם דורשים משפט חוזר.

## רקע
תסריט הסרט נכתב בהשראת אירועים אמיתיים: בשנת 1997 התקיים מרד אסירים בכלא שש, שהיה נדיר בהיקפו, אשר במהלכו השתלטו מספר כלואים על חדר האוכל, ולכדו מספר מדריכי-כלואים וסמלים.

## תקציר העלילה
סשה בלוחין, לוחם בחטיבת גולני, מתבשר שהתקבל למבדקי קצונה. הוא יוצא לחגוג ביחד עם חברו לגדוד - גלורי. שני החיילים הם חיילים בודדים, עולים חדשים (סשה מרוסיה וגלורי מאחת ממדינות הקווקז), ללא קרובי משפחה בישראל. זמן מה לאחר מכן, השניים נעצרים, מואשמים ומורשעים כי מכרו את נשקו האישי של סשה לחמאס, אשר השתמש בנשק לצורך ביצוע פיגוע בחדרה, שבו נהרגו חמישה אזרחים.

שני הלוחמים, אשר נתפסים כבוגדים, לא רוצים לאבד את כבודם כלוחמים בצה"ל, ודורשים משפט חוזר. אולם המערכת הצבאית איננה מתעניינת ברצונותיהם, ומחליטה לשחרר אותם מהצבא ולהעביר אותם לבית כלא אזרחי, להמשך ריצוי עונשם. מצב זה גורם להם להשתלט על "אגף הבודדים" בו הם כלואים, לחטוף מדריך כלואים, סמל ומש"קית ת"ש כבני ערובה ולדרוש מאלוף הפיקוד משפט חוזר.

במהלך אירוע החטיפה, מתוודים השניים בפני אילנית, מש"קית הת"ש, כי סשה שכח את נשקו האישי אצל זונה אותה ביקר כשהשניים יצאו לחגוג יחד. על מנת לסייע לו, גנב גלורי נשק מנשקיית היחידה ומסר אותו לסשה, על מנת שלא יתגלה כי איבד את נשקו.

לדברי במאי הסרט, רנן שור, שאף להעמיד גיבור מורד, עולה חדש, המתכתב עם דמותו של סאלח שבתי.

## צוות השחקנים

## מועמדויות וזכיות בפרסים
* סשה אגרונוב זכה בפרס אופיר לשחקן הטוב ביותר.
* הסרט היה מועמד לפרסי אופיר בקטגוריות: הסרט הטוב ביותר, בימוי, תסריט, שחקן משנה, שחקנית משנה, צילום, עריכה, עיצוב, מוזיקה וסאונד.
* זכה בפרס ראשון בפסטיבל Open Doek בבלגיה.
* ציון לשבח לשחקני הסרט בפסטיבל הקולנוע ירושלים.
* פרס ראשון בפסטיבל קולנוע דרום.

## ראו גם
* ממוזער|סשה אגרונוב ורותם זיסמן"בלוז לחופש הגדול", הסרט העלילתי הקודם שביים רנן שור

## קישורים חיצוניים

* 'הבודדים' - הסרט המלא לצפייה בתשלום באתר ארכיון ישראלי לסרטים - סינמטק ירושלים
* 
* 
* אבנר פיינגלרנט, רציתי לטלטל את עצמי- ריאיון עם רנן שור, "מארב", 2009
* 
* "הבודדים" - חדשות ערוץ 2 , 4 בינואר 2010
* 
* 
* 
* 

קטגוריה:סרטי 2009
קטגוריה:סרטי דרמה ישראליים
קטגוריה:צה"ל בקולנוע
קטגוריה:סרטי בית סוהר
קטגוריה:סרטים ישראליים המבוססים על סיפור אמיתי
קטגוריה:סרטים ישראליים משנת 2009
קטגוריה:סרטי רנן שור
Nothing but the Beat

**Nothing but the Beat** (בעברית: **כלום מלבד המקצב**) הוא אלבום האולפן החמישי של ה-DJ דייוויד גטה. האלבום יצא לאור ב-26 באוגוסט 2011, על ידי חברת התקליטים What A Music, Virgin ,EMI. ב-10 בספטמבר 2012 הוציא גטה לאור את הגרסה המחודשת של האלבום שיקרא **Nothing but the Beat 2.0**. תחת חברת התקליטים EMI.

האלבום יצא כאלבום כפול. הדיסק הראשון כולל שיתופי פעולה עם אמנים מתחומי הרית'ם אנד בלוז, ההיפ הופ והפופ כמו ליל ויין, אשר, ג'ניפר הדסון וסיה. כמו כן, משתפים פעולה will.i.am ואייקון, ששיתפו פעולה בעבר עם גטה על האלבום הרביעי שלו, One Love. לעומת זאת, הדיסק השני כולל שירים אינסטרומנטליים.

## רשימת השמעה

## מצעדים ודירוגים

## קישורים חיצוניים

## הערות שוליים

קטגוריה:אלבומי דייוויד גטה
קטגוריה:אלבומים שהופקו על ידי דייוויד גטה
נוער המזרחי

**נֹער המזרחי** (**נע"ם**) הייתה תנועת הנוער של תנועת המזרחי.

## היסטוריה
בשנת 1941 יזמו שני צעירים דתיים, ישראל סדן (אז: קוז'ניצקי) ומיכאל צור (אז: ליברמן), הקמת תנועת נוער של המזרחי, כמשקל נגד לבני עקיבא של הפועל המזרחי. התנועה קיימה פעילויות בבית הספר בילו בתל אביב. ביולי 1941 קיימו בבני ברק סמינריון מדריכים ראשון. באפריל 1943 התקיימה ועידה ארצית ראשונה של הארגון.

התנועה הוציאה כתב עת בשם "חזון", ובו פרסמו קוז'ניצקי וליברמן מאמרי הגות והשקפה. אחד המוטיבים המרכזיים של התנועה היה הרצון לשמור על הזהות הדתית והתורנית ועל הקשר לעולם התורה ולרבניו. מדורו של קוז'ניצקי נקרא "על הסדן", וממנו הוא אימץ את שמו "סדן".

בשנת 1939 הקימה בני עקיבא את ישיבתה הראשונה - ישיבת כפר הרא"ה. היעד של הישיבה לא היה הנחלת השכלה כללית אלא טיפוח הרוח החלוצית. מסיבה זו בשנים הראשונות הייתה הישיבה בכפר הרא"ה מושתתת על לימודי קודש בלבד. נע"ם, לעומת זאת, דגלה בהקמת מוסד תורני שיושתת על לימודי קודש ברמה גבוהה וישלב בו לימודים כלליים, מתוך מטרה לטפח דור של בני תורה משכילים. במחצית הראשונה של שנות ה-40 ערכה התנועה כינוסים וועידות ובהם הועלה הצורך בהקמת מוסד כזה. מדי שנה בחופשת הקיץ נערך כינוס התנועה בפרדס חנה, והמקום היה מוכר היטב לראשי התנועה. בשנת 1945 הקימה נע"ם את מדרשית נעם והמקום שנבחר לשכן בו את המוסד החדש היה פרדס חנה. התלמידים הראשונים היו חניכי תנועת הנוער.

פעילות נוער מזרחי כתנועת נוער לא האריכה ימים, ועיקר התמקדותה היה בטיפוח מוסדות המדרשייה בפרדס חנה.

## הערות שוליים

קטגוריה:תנועות נוער עבריות
קטגוריה:תנועות נוער ביישוב
קטגוריה:ציונות דתית: תנועות
קטגוריה:תנועת המזרחי
קטגוריה:הפועל המזרחי
B.E.2 (מטוס)

**B.E.2** היה מטוס בריטי דו-כנפי ודו מושבי מתקופת מלחמת העולם הראשונה בשימוש גיס התעופה המלכותי.

המטוס תוכנן על ידי ג'פרי דה האבילנד ויוצר ב"מפעל מטוסים רויאל".

## מפעילות
*  חיל האוויר המלכותי
*  חיל האוויר המלכותי האוסטרלי
* 
* 
* 
* 
* 
* 
* 

## ראו גם
* B.E.12

## קישורים חיצוניים

קטגוריה:מטוסים במלחמת העולם הראשונה
קטגוריה:מטוסי קרב מתוצרת בריטניה
קטגוריה:אמצעי לחימה בריטיים במלחמת העולם הראשונה
פאולוס מתבאי

**פאולוס מתבאי**, הידוע גם כנזיר הראשון וכן פאולוס המתבודד, פאולוס ממצרים ופאולוס הקדוש (נולד כנראה סביב 230 ונפטר בשנת 341 לערך), היה הנזיר הנוצרי המתועד הראשון. יומו כקדוש הוא ה-15 בינואר במערב, ב-5 או ב-15 בינואר בכנסיות האורתודקסיות השונות וב-9 בפברואר בכנסיות האוריינטליות.

על פי הירונימוס, בספרו "חיי האבות", פאולוס נמלט למדבר תבאי במהלך רדיפות הנוצרים שערכו דקיוס וולריאנוס בשנת 250 לערך. פאולוס חי עד יומו האחרון במערה בהרים שבמדבר, סמוך למעיין ולעץ דקל. פירות הדקל שימשו מזונו היחיד עד הגיעו לגיל 43 ומעלי הדקל יצר לעצמו ביגוד. בהגיעו לגיל 43 התחיל עורב להביא לו מדי יום ביומו חצי כיכר לחם. הירונימוס ממשיך ומספר כי אנטוניוס הגדול ביקר את פאולוס לפני מותו כאשר האחרון היה בגיל 113 והם שוחחו יום שלם וכל אותו הלילה. בביקורו הבא של אנטוניוס הוא מצא את פאולוס מת. אנטוניוס השתמש בגלימתו הוא, אותה הוא עצמו קיבל כמתנה מאתנסיוס, כתכריכים עבור פאולוס וקבר אותו, שני אריות סייעו לו בחפירת הקבר. אנתוניוס הקדוש תיאר אותו כ"הנזיר הראשון".

ב-491 הוכרז כקדוש על ידי האפיפיור גלסיוס הראשון.

מסדר נזירים הקרוי על שמו "מסדר פאולוס הקדוש הנזיר הראשון" (Ordo Sancti Pauli Primi Eremitae ) הוקם בהונגריה (בעיר פץ') ב-1215. ב-1381, תחת שלטונו של לאיוש הראשון, מלך הונגריה, נלקחו שרידי גופתו מוונציה להונגריה, שם נשמרו במנזר והיוו מוקד עלייה לרגל. ב-1523, בתקופת שלטונו של לאיוש השני, מלך הונגריה, נלקחה גולגולתו של פאולוס, שהייתה שמורה בטירת קרלשטיין שבצ'כיה להונגריה וכך אוחדו שרידי גופתו למקום אחד.

## לקריאה נוספת
אהרון לירון (אלטשולר), **[http://aleph.haifa.ac.il/F/UG58ULJ2MR8MK76E9U1FBM3NK258SLPF51A5JMEMSPTY72CND1-44316?func=find-acc&acc_sequence=004579959 הנצרות וארץ הקודש]** : מידע בסיסי ללומד ולמטייל, צ'ריקובר, 1997

## קישורים חיצוניים

* 

* The Life of Paulus the First Hermit
* St Paul the Hermit Biography

## הערות שוליים

קטגוריה:קדושים נוצרים
קטגוריה:נזירים (נצרות)
קטגוריה:אישים שחיו במאה ה-3
קטגוריה:אישים שחיו במאה ה-4
קופה אמריקה 2011

**תחרות ה[[קופה אמריקה]] [[2011]]** (**2011 Campeonato Sudamericano Copa América**), הוא גביע אליפות אמריקה הדרומית בכדורגל ה-43 שנערך בארגנטינה, ומאורגן על ידי CONMEBOL והתאחדות הכדורגל הארגנטינאית. התחרות נפתחה ב-1 ביולי והסתיימה ב-24 ביולי 2011. אורוגוואי, אלופת הקופה אמריקה, תשתתף בגביע הקונפדרציות 2013, שייערך בברזיל.

טורניר זה היה טורניר קופה אמריקה הראשון שבו ברזיל וארגנטינה לא השתתפו בחצי הגמר. ארגנטינה הודחה על ידי אורוגוואי הזוכה אחרי 1-1 בתום 90 דקות, אך הודחה בפנדלים אחרי שהפסידה 4–5. ברזיל הודחה על ידי פרגוואי אחרי 0-0 בתום 90 דקות והיא הפסידה 0–2 בפנדלים לאחר שהחטיאה 4 פנדלים ברציפות.

## הנבחרות המתחרות
אף שמקסיקו הוזמנה להשתתף בטורניר, נבצר ממנה לעשות כן מסיבות שונות והיא שלחה את נבחרת הנוער בלבד. יפן הוזמנה אף היא לטורניר, אלא שהצונאמי ורעידת האדמה בסנדאי גרמו להתאחדות היפנית לסגת, אף שלמרות האסון הכריזה כי תשתתף, אולם הודיעה כי לוחות הזמנים של ליגת העל היפנית חופפים את אלה של הקופה אמריקה ולבסוף דחתה את ההזמנה. במקום יפן הוזמנה קוסטה ריקה להחליפה.

## אצטדיונים

## המשחקים
### שלב הבתים
#### בית א'

#### בית ב'

#### בית ג'

#### מקום שלישי הטוב ביותר

### שלב הגמר

**רבע הגמר**

----

----

----

----
**חצי הגמר**

----

----
**[[משחק על המקום השלישי]]**

**משחק הגמר**

### אלופה

## מצטיינים
שמאל|ממוזער|200px|סוארס זוכה בפרס השחקן המצטיין של הטורניר

**נבחרת הטורניר:**

## סטטיסטיקה
### מלכי השערים

** 5 שערים **
*  פאולו גררו

** 4 שערים **
*  לואיס סוארס

** 3 שערים **
*  סרחיו אגוארו

** 2 שערים **
*  ניימאר
*  פאטו
*  רדאמל פלקאו
*  פליפה קאייסדו
*  דייגו פורלאן
*  אלברו פריירה

### מלכי הבישולים

**3 בישולים**
* ליונל מסי
* גאנסו

**2 בישולים**
* פאולו גררו
* חואן ארנגו
* לואיס סוארס

## קישורים חיצוניים

* 
## הערות שוליים

קטגוריה:קופה אמריקה
קטגוריה:תחרויות כדורגל ב-2011
קטגוריה:תחרויות כדורגל בארגנטינה
קטגוריה:בואנוס איירס: תחרויות כדורגל
קטגוריה:לה פלאטה: ספורט
קטגוריה:קורדובה (ארגנטינה): ספורט
מצעד הפזמונים של בילבורד (1940–1949)

ערך זה עוסק במצעדי הפזמונים האמריקניים השבועיים של המגזין בילבורד שנערכו משנת 1940 עד 1949**.

מצעד הפזמונים של בילבורד הוא מצעד הפזמונים המרכזי של [[תעשיית המוזיקה]] האמריקאית המתעדכן משנת 1940 ועד היום מדי שבוע על ידי מגזין המוזיקה [[בילבורד]].

לפני שנוסד מצעד ה[[בילבורד הוט 100]] (באוגוסט 1958) אשר משקלל את נתוני המכירות ונתוני זמן האוויר בארצות הברית, מגזין המוזיקה האמריקני בילבורד פרסם במקביל בכל שבוע מספר מצעדים שבועיים שונים. לאורך שנות ה-40 פרסם המגזין את שלושת המצעדים הבאים: 
* **מצעד השירים הנמכרים ביותר** – דירוג של הסינגלים הנמכרים ביותר ב[[חנות|חנויות]] שונות ב[[ארצות הברית]], בהתבסס על דיווחים שנאספו מנקודות מכירה שונות.
* **מצעד השירים המשודרים ביותר בתחנות הרדיו** – דירוג של הסינגלים המושמעים ביותר ב[[תחנת רדיו|תחנות הרדיו]] השונות ברחבי ארצות הברית, בהתבסס על דיווחים שנאספו מתקליטנים ומתחנות רדיו ברחבי ארצות הברית.
* **מצעד השירים המושמעים ביותר במכשירי ג'וקבוקס''' – דירוג של הסינגלים שהושמעו הכי הרבה במכשירי ג'ובוקס ברחבי ארצות הברית. באותה העת, מצעד זה היווה את אחד האפיקים החשובים ביותר למדידת הפופולריות של שיר בקרב הדור הצעיר של המאזינים, וזאת בשל כך שבמשך שנים רבות תחנות רדיו רבות לא הסכימו לנגן מוזיקת רוק אנד רול ברשימות ההשמעה שלהם.

להלן רשימה המציגה את השירים שהגיעו למקום הראשון במצעד הסינגלים הנמכרים ביותר של בילבורד.

## שירים שהגיעו למקום הראשון במצעד הסינגלים הנמכרים ביותר של בילבורד
&#160;&#160;♪&#160; – הסינגל הנמכר ביותר בארצות הברית באותה השנה

[ממוזער|שמאל|הזמר האמריקני [בינג קרוסבי הצליח להישאר במשך הזמן הרב ביותר בצמרת מצעד הסינגלים הנמכרים ביותר של בילבורד במהלך שנות ה-40 (55 שבועות). כמו כן, קרוסבי הצליח להביא גם את המספר הרב ביותר של הלהיטים לצמרת המצעד האמריקני במהלך העשור (9 שירים).]]
[ממוזער|שמאל|ב[שנות ה-40 של המאה ה-20 המוזיקאי האמריקני ג'ימי דורסי שהה במצעד הסינגלים הנמכרים ביותר של בילבורד במשך 32 שבועות.]]
[ממוזער|שמאל|בשנות ה-40 של המאה ה-20 המוזיקאי האמריקני [גלן מילר שהה במצעד הסינגלים הנמכרים ביותר של בילבורד במשך 31 שבועות.]]

## נתונים סטטיסטיים נוספים
להלן נתונים סטטיסטיים המבוססים על השירים שהגיעו לצמרת מצעד הסינגלים הנמכרים ביותר של בילבורד:

## ראו גם
* שנות ה-40 של המאה ה-20 במוזיקה הפופולרית

קטגוריה:מצעדי מוזיקה משנות ה-1940
קטגוריה:שנות ה-1940 בארצות הברית
__noTOC__
I'm Into You

"**I'm Into You**" (בעברית: "**אני בעניין שלך**") הוא הסינגל השני של הזמרת ג'ניפר לופז מתוך אלבומה ?Love. השיר הוא שיתוף פעולה של לופז עם ליל ויין.

השיר הוא השני שהוציאה לופז בחברת התקליטים "The Island Def Jam Music Group", לאחר שסיימה את החוזה שארך כעשר שנים עם חברת התקליטים אפיק רקורדס והשיר השני בו שיתפה פעולה עם ליל ויין.

## ביקורות
מרים קיני מ-AOL Music שיבחה את השיר וציינה כי לופז אכן חזרה לסצנת המוזיקה היא ציינה שהשיר משאיר צלצולים באוזניים עוד אחרי שהשיר נגמר, וליל וויין מספק משחק מילים מתוחכם, רובי דאו ציין כי למרות המילים הדלילות והמנגינה נוצר מהשיר התרוממות פופ.

## וידאו קליפ
הווידאו קליפ לשיר צולם ב-2 באפריל 2011 ונערך בצ'יצ'ן איצה שבמקסיקו והופק על ידי המפיקה מלינה מצוקס שהפיקה כבר את שיר "Hold It Don't Drop It".

הקליפ נפתח בסצנה בה יושבת לופז על שפת חוף הים, כאשר בן זוגה (אותו מגלם השחקן ויליאם לוי), רץ לקראתה. השיר מתחיל ובמהלך הווידאו נראית לופז מנסה לפתות את בן זוגה על גבי המדרגות ההיסטוריות של איצה צ'יצ'ן ובחוף ים. במהלך הקליפ נראית סצנות בהם לופז על מדרגות הפירמידה של Kukulkan, לבושה בתלבושת עור נחש עם כיסוי ראש, צמידים תואמים, ועקבי טריז פלטפורמה. לקראת סוף הקליפ השיר נקטע ולופז רוקדת עם שתי רקדניות נוספות ריקוד לצלילי השיר Papi. לקליפ קיימת גרסה נוספת בה נראות סצנות של ליל ווין מאחורי רקע לבן.

## מיקומי שיא
הצלחת הסינגל הייתה בינונית, באמריקה הסינגל הופץ כסינגל דיגיטלי ולא כסינגל רגיל מסחרי ובעקבות כך מוקם במקום 41 בבילבורד מה שהביא להצלחה פחותה אך למרות זאת זכה למעמד זהב עם מכירות של מעל 500,000 עותקים דיגיטליים. בבריטניה הגיע השיר לבין עשרת המובילים

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שהופקו על ידי סטארגייט
קטגוריה:וידאו קליפים שבוימו על ידי מלינה מצוקס
קטגוריה:סינגלים שהגיעו למקום הראשון ביוון
קטגוריה:סינגלים בהוצאת איילנד רקורדס
מיקרוסופט 365

**מיקרוסופט 365** (עד אפריל 2020, "**אופיס 365**") היא חבילה של שירותי ענן שמסופקת על ידי חברת מיקרוסופט באמצעות תשתיות Data centers של החברה ברחבי העולם. ב"מיקרוסופט 365" ישנן חבילות המיועדות לעסקים קטנים (לחברות של עד 25 עובדים) וחבילות לארגונים בינוניים וגדולים. "מיקרוסופט 365" הוכרז בסתיו 2010 תחת השם "אופיס 365" והושק לציבור ב-28 ביוני 2011.

חבילת השירותים של "מיקרוסופט 365" מקבצת בתוכה את שירותי הענן של מיקרוסופט: Exchange Online, SharePoint Online, Lync Online, Office Professional Plus ו-Office Web Apps. אופיס 365 נותן גישה מכל מקום לדואר אלקטרוני, מסמכים, אנשי קשר ולוחות שנה.

## מוצרים
***Exchange Online** - תיבת דואר אלקטרוני בגודל של 50 ג'יגה בייט, לוח שנה ואנשי קשר. הדואר האלקטרוני מופעל על גבי השרתים של מיקרוסופט, כשהוא מוגן על ידי מסנני אנטי-וירוס ודואר זבל ותמיכה טלפונית.
***SharePoint Online** שומר על סנכרון בין הצוותים ומספק מקום מרכזי לשיתוף מסמכים ומידע עם עמיתים ולקוחות. מיועד לעבודה עם יישומי Office המוכרים, מאפשר לשמור מסמכים ישירות ב-SharePoint ולעבוד על הצעות ועל פרויקטים בזמן אמת, תוך אספקת גישה מקוונת למסמכים ולמידע.
***Lync Online** הוא שירות תקשורת מאוחדת בענן, אשר מחבר בין אנשים בשלל דרכים חדשות ומכל מקום, באמצעות שימוש בנוכחות, העברת מסרים מיידיים, שיחות שמע/וידאו ופגישות מקוונות הכוללות ועידות שמע, וידאו ואינטרנט, שירות זה הוחלף בשנת 2017 על ידי תוכנת Microsoft Teams.
***Office Professional Plus** היא גרסה של Microsoft Office המסופקת כשירות ונתמכת על ידי שירותי אופיס 365 המחוברים לענן. החבילה נרכשת כמינוי חודשי לפי מספר המשתמשים.
***Office Web Apps** הם מוצרים מקוונים, אשר נלווים ל-Microsoft Word, Microsoft Excel, Microsoft PowerPoint ו-Microsoft OneNote ומספקים דרך להצגה ועריכה של מסמכים ישירות מתוך דפדפן האינטרנט.

## תוכניות
שירות "אופיס 365" זמין במספר תוכניות בעלות תמחור שונה. אלו התוכניות העיקריות:
* אופיס 365 לעסקים קטנים – התוכנית מיועדת לצוות עובדים של עד 25 ומספקת שירותים בסיסיים של דואר אלקטרוני, לוח שנה ואתרי אינטרנט, ללא צוות IT ייעודי ועם תמיכת קהילות מקוונות ללא תשלום. בתוכנית זו החוזה הוא חודשי.
* אופיס 365 לארגונים בינוניים וגדולים – התוכנית מיועדת לארגונים מכל הגדלים ומספקת יכולות של הגדרה ובקרת IT, Office Professional Plus, Active Directory או יכולות של אחסון בארכיון, תמיכה של 24/7 עבור מנהלי ה-IT. בתוכנית זו ישנה אפשרות בחירה בין חוזים חודשיים או שנתיים.
* אופיס 365 למגזר החינוך – מותאם לבתי ספר ומיועד להחליף את שירות Live@edu.

## קישורים חיצוניים

* 

* 
* 
* Office 365 for business - תשובות לשאלות נפוצות באתר מיקרוסופט 
* Microsoft Launches Office 365 Globally באתר מיקרוסופט 
* מה זה Office 365? בבלוג TechNet 
* Microsoft Office 365 beta – a suite of business-focused, cloud-based applications באתר TopNews 

## הערות שוליים

קטגוריה:מיקרוסופט אופיס
קטגוריה:שירותי מחשוב ענן
קטגוריה:שירותי אינטרנט מבית מיקרוסופט
קומרין

**קומרין** (מאנגלית: **Coumarin**) היא תרכובת אורגנית השייכת למשפחה הכימיקלית בנזופירן שהוא התוצר העיקרי של שרפה לא-שלמה של חומרים אורגניים ותוצר לוואי מתעשיית המתכת. ישנם כאלף סוגים שונים של קומרינים. קומרין נמצא ב-150 סוגים שונים של צמחים לפחות, השייכים ל-30 משפחות בוטניות שונות. תרכובת זו אחראית לריח האופייני לחציר שנקצר זה עתה, ונמצאת בקינמון סיני.

הקומרין נפוץ בתעשיות הרפואה, הטבק, הקוסמטיקה והמזון.

בתעשיית הרפואה משמש הקומרין כנוגד קרישה ונוגד פטריות.

## קישורים חיצוניים

* 

קטגוריה:תרכובות אורגניות
קטגוריה:חמצן: תרכובות
פלוגת רפואה חטיבתית

שמאל|ממוזער|230px|אימון חובשי תאג"ד
**פלוגת רפואה חטיבתית** בצה"ל הייתה יחידה חטיבתית בחטיבות המערך המתמרן (שריון ורגלים) בסדיר ובמילואים האחראית על הסיוע הרפואי לחטיבה במלחמה ובמבצע צבאי רחב היקף. בחטיבות החי"ר נקראה הפלוגה **פח"ח** (**פ**לוגה **ח**טיבתית **ח**ר"פ).

צוותי הפלוגה היו מסוגלים להקים תאג"דים בדרג אחורי לכוחות הלוחמים מחד, ולעבות את מערך הרפואה של הכוח הלוחם מאידך, לנוע איתו ולקחת חלק פעיל בלחימה עד אשר ישנם נפגעים. חלק מפלוגות הרפואה נעו בכלי רכב ובנגמ"שים בצמוד לכוחות הלוחמים, וחלקן באופן רגלי ומוסק. במהלך הלחימה, במידה והיו נפגעים לכוח הלוחם, הפלוגה, שתפקדה כדרג רפואי אחורי, קיבלה את הפצועים מן התאג"ד ולאחר שאנשיה טיפלו בהם, ייצבו את מצבם ולעיתים אף ביצעו בהם ניתוחי שדה אותם בשטח, ניתן היה לפנות את הפצועים ישירות לבתי חולים באמצעות מסוקים או רכבים ממוגנים.

בחטיבות הסדירות הורכבה הפלוגה מאנשי מילואים, בדרך כלל יוצאי החטיבה שלה שייכת הפלוגה, שהם חובשים קרביים, רופאים וקציני ארגון רפואה. מפקד הפלוגה היה רופא בתקן רב-סרן.

פלוגת הרפואה החטיבתית הוחלפה במהלך העשור הראשון של המאה ה-21 בפלוגה חלופית בשם פלוגת החייאה קדמית (פלה"ק), שלה יכולות טיפול ותקני כוח אדם משופרים. בפלוגות אלו נוספו תקני אנשי הרבנות הצבאית לצורך טיפול בחללים.

## הערות שוליים

קטגוריה:חיל הרפואה
ננסי מרשנד

** ננסי מרשנד** (באנגלית: **Nancy Marchand**; 19 ביוני 1928 – 18 ביוני 2000) הייתה שחקנית קולנוע טלוויזיה ותיאטרון אמריקאית, זוכת פרס גלובוס הזהב וארבעהפרסי אמי, את הפרסים קטפה על תפקידיה בסדרות "הסופרנוס" ו"לו גרנט" .

## ביוגרפיה
מרשנד נולדה באפלו, ניו יורק, למרג'ורי פרימן, פנסתרנית ולריימונד ל. מרשנד, רופא.

## קריירת משחק
### טלוויזיה
הופיעה לראשונה בטלוויזיה בסדרה "תיאטרון הטלוויזיה קראפט" והתפרסמה בסוף שנות ה-70 בסדרת הדרמה "לו גרנט" בה גילמה את המוציאה לאור, האלמנה מרגרט פיינצ'ון.
הדמות התבססה על העיתונאית המפורסמת קת'רין גרהאם וזיכתה את מרשנד בארבעה פרסי אמי.
בשנת 1986 השתתפה בשישה פרקים במיני סדרה ההיסטורית "צפון ודרום".
את מרב הפרסום שלה קיבלה מרשנד בשנותיה האחרונות כשגילמה את ליוויה אמו של המאפיונר טוני סופרנו (ג'יימס גנדולפיני) בסדרת הפשע "הסופרנוס", מספר חודשים לפני מותה הספיקה מרשנד לזכות בפרס גלובוס הזהב ובפרס גילדת שחקני המסך.

### תיאטרון
זכתה בפרס דרמה דסק בשנת 1980 על הופעתה במחזה "בוקר בשבע".
בשנת 1994 הייתה מרשנד מועמדת לפרס טוני על הופעתה במחזה "שקרנים לבנים וקומדיה שחורה".

### קולנוע
החלה את דרכה כשחקנית קולנוע בשנת 1969 בדרמה הקומית "אני, נטלי", התקדמה להפקות נחשבות לדוגמת "בית חולים" ו"הבוסטונים".
את הופעותייה הבולטות כשחקנית קולנוע עשתה מרשנד בקומדיות "האקדח מת מצחוק: מתוך תיקי מחלק משטרה!" בתור ראש העיר ו"סברינה" של סידני פולאק בתור מוד אמו של ליינוס לאראבי (האריסון פורד).

## מותה
מרשנד נפטרה ממחלת סרטן הריאה ב-18 יוני 2000, יום לפני יום הולדתה.

בעלה, השחקן פול ספיירר לו הייתה נשואה במשך כ-48 שנה, נפטר שנה לפני-כן, גם הוא ממחלת הסרטן. הזוג הותיר אחריו שלושה ילדים.

## קישורים חיצוניים

* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:באפלו: אישים
קטגוריה:זוכי אמי בפריים טיים: שחקנית משנה בדרמה
קטגוריה:זוכי אמי בפריים טיים: שחקן משנה בדרמה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:בוגרות אוניברסיטת קרנגי מלון
קטגוריה:בוגרי אוניברסיטת קרנגי מלון
קטגוריה:זוכי פרס אובי
קטגוריה:אמריקאיות שנולדו ב-1928
קטגוריה:אמריקאים שנולדו ב-1928
קטגוריה:אמריקאיות שנפטרו ב-2000
קטגוריה:אמריקאים שנפטרו ב-2000
טרנספורמציית בוקס-מילר

**טרנספורמציית בוקס–מילר** או **שיטת בוקס–מילר** נוצרה בשנת 1958 על ידי ג'ורג' בוקס ומרווין מילר. שיטה זו היא שיטה ליצירת זוגות מספרים אקראיים בהתפלגות נורמלית ממספרים המתפלגים בהתפלגות אחידה רציפה.

## שיטת בוקס-מילר
אם X,Y מתפלגים בצורה אחידה בקטע [0,1] אזי אם נגדיר R=\sqrt{-2*\ln(x)} ו-\theta=2 \pi y, המשתנים U,V יתפלגו נורמלית עם תוחלת 0 ושונות 1.
כאשר: U = R*cos\theta ו-V = R*sin\theta.

### הוכחה
הצפיפות המשותפת של X, Y היא: f(x,y)=1 מפני שהם מתפלגים בהתפלגות אחידה.
נמצא את היעקוביאן בהמרה מ-X,Y ל-R ו-θ:
:J(R,\theta) =\begin{vmatrix}
\dfrac{\partial R}{\partial x} & \dfrac{\partial \theta}{\partial x} \\[2pt]
\dfrac{\partial R}{\partial y} & \dfrac{\partial \theta}{\partial y} \\[2pt]
 \end{vmatrix} = \begin{vmatrix} 1/(x*\sqrt{-2\ln x}) & 0\\0 & 2\pi\end{vmatrix}\,
= 2\pi/(R*e^{-R^2/2} )
נמצא את היעקוביאן בהמרה בין R,θ ו-u,v:
:J(u,v) =\begin{vmatrix}
\dfrac{\partial u}{\partial R} & \dfrac{\partial v}{\partial R} \\[2pt]
\dfrac{\partial u}{\partial \theta} & \dfrac{\partial v}{\partial \theta} \\[2pt]
 \end{vmatrix} = \begin{vmatrix} cos \theta & sin \theta \\-R sin \theta & R cos \theta \end{vmatrix}\,
= R 
עכשיו נמצא את הצפיפות המשותפת של V ו-U:
f_{uv}=f_{xy}/(J(u,v)*J(R,\theta)=1/(2\pi/(R*e^{-R^2/2})*R)=e^{-(V^2+U^2)/2}/{2\pi}  וזו בדיוק הצפיפות של משתנים המתפלגים נורמלית.

### בעייתיות
שיטה זו דורשת שימוש בפונקציות טריגונומטריות וכן בשורש שאלו פעולות שלמחשב לוקח זמן רב לחשב ולכן שיטה זו איטית. בעקבות זאת, יצרו שיטות חדשות יעילות מעט יותר כמו שיטת מרסגליה וכן שיטות אשר האלגוריתם מסובך יותר אך הוא משתמש בפעולות בסיסיות בלבד שלא דורשות זמן חישוב רב כמו שיטת זיגורט.

## קישורים חיצוניים
* מחולל מספרי גאוס על ידי שימוש בטרנספורמצית בוקס-מולר
* 

קטגוריה:יצירת מספרים אקראיים
שיטת זיגורט

**שיטת זיגורט** או **אלגוריתם זיגורט** היא שיטה להפוך משתנה המתפלג בהתפלגות אחידה רציפה להתפלגות סימטרית אחרת (בדרך כלל התפלגות נורמלית). השיטה הומצאה על ידי המתמטיקאי ג'ורג' מרסגליה וקיבלה את שמה על ידי ואי ואן טסאנג (Wai Wan Tsang) שחקר אותה יחד עם מרסגליה.

כמו בשיטות מסוג זה, ההנחה היא כי מחשב יודע ליצור מספרים אקראיים (או פסאודו-אקראיים) המתפלגים בהתפלגות אחידה. באלגוריתם זה מגרילים אינדקס, מספר עשרוני, מבצעים בדיקה בטבלה מכפילים ומשווים. לכן, שיטה זו מהירה יחסית לשיטות אחרות כמו טרנספורמציית בוקס-מולר בגלל שברוב השיטות האחרות יש חישוב של שורשים או סינוס שהן פונקציות הדורשות זמן חישוב גדול יותר. לעומת זאת, שיטה זו מסובכת יותר למימוש ודורשת טבלאות שכבר חושבו ולכן שיטה זו תשמש כאשר יש צורך ביצירת כמות גדולה של מספרים אקראיים.

שיטה זו נקראת זיגורט בגלל שהצורה של ההתפלגות שמתקבלת למשל בהתפלגות נורמלית אינה דומה לגמרי להתפלגות אלא האלגוריתם גורם לכך שנוצרות שכבות של טרפזים הדומים לזיגוראת.

## השיטה
250px|ממוזער|שמאל|הסבר גרפי על מימוש השיטה
הבסיס של השיטה הוא שמגרילים מספרים וזורקים את המספרים שלא מתאימים לתנאים שלנו ושומרים את האחרים כך שהמספרים שאנו שומרים יוצרים את ההתפלגות הרצויה.
כדי ליישם את השיטה נדרש לחלק את ההתפלגות הרצויה ל-N רמות של y, כאשר בכל הרמות השטחים ששייכים להתפלגות זהים. ככל שה-N יהיה גדול יותר כך התוצאה שתתקבל תשאף להתפלגות. בכל רמה יוצרים מלבן כך שהמלבן מוגבל ברמה הנוכחית וזו שמעליה, בציר ה-y ובערך של פונקציית ההתפלגות של הרמה הנוכחית וזו שמעליה ז"א שפינות המלבן של רמה 2, בהנחה שפונקציית ההתפלגות היא f, יהיו ((x1,f(x2) ו-((x3,f(x3). בדרך זו נוצרו N-1 מלבנים כאשר הרמה הנמוכה ביותר (נקרא לה רמה 0) נשאר הזנב של ההתפלגות שבדרך כלל לא ניתן לחסום אותו במלבן ולכן הטיפול בו יהיה שונה. כל הרמות יחד מכסות את כל שטח פונקציית ההתפלגות.
בשיטה זו בוחרים מספר אקראי אחד שנותן את מספר הרמה ולאחר מכן מגרילים מספר אקראי נוסף בגבולות של המלבן באותה רמה. את המספר שהתקבל בודקים אם הוא נמצא מתחת לפונקציית ההתפלגות או לא, כאשר הבדיקה נעשית לקירוב לקו ליניארי של פונקציית ההתפלגות בקטע זה.
### האלגוריתם לשמירת המספר שהתקבל בכל ברמות לא כולל רמה 0
# בוחרים מספר רמה בין 0 ל-N.
# אם הרמה היא 0, עוברים לאלגוריתם שבהמשך.
# מגרילים מספר U_0=Unif[0,x_i].
# אם x מחזירים x.
# אם לא, מגרילים מספר אקראי נוסף U_1=Unif[0,1] ומחשבים Y=Y_i+U_1*(Y_{i+1}-Y_i)
# אם Y מחזירים x.
# אחרת, חוזרים לשלב 1.
**הערה**: האלגוריתם מתאים גם להסתברות לא סמטרית אך נדרש להתאים את גבולות המשתנים האקראיים וכן את התנאים.

### האלגוריתם לזנב
האלגוריתם לכל הרמות מלבד הזנב מהיר מאוד, מלבד ברמה 0 בה האלגוריתם מסובך יותר ולא תמיד ניתן לחישוב בדרך ישירה ופשוטה.
החישוב לזנב תלוי בהתפלגות. למשל עבור התפלגות מעריכית ניתן להשתמש בלוגריתם של המספר האקראי U1 ולתת ל-x להיות x=x_1 - ln(U1). אפשרות אחרת היא להוסיף לכל ה-x את x1.

להתפלגות נורמלית, מרסגליה הציע להשתמש באלגוריתם הבא:
# נבחר משתנה אקראי U1 כמו בכל רמה ונחשב x=-ln(U_1)/x_1
# נבחר משתנה אקראי U2 כמו בכל רמה ונחשב y = -ln(U_2)
# אם 2y >x^2, תחזיר x+x1. אחרת, חזור לשלב 1.
בחלוקות רגילות (N=128) , x_0\approx 3.5 ולכן התנאי השלישי כמעט תמיד נכון.

## קישורים חיצוניים

* שימוש באלגוריתם זיגורט ב-MATLAB
*  מאמר שמתאר את שיטת הזיגורט מאת ג'רג' מרסגליה וואי ואן טסאנג

קטגוריה:יצירת מספרים אקראיים
קטגוריה:תורת ההסתברות
קטגוריה:אלגוריתמים
איילט

**איילט** (בטורקית: **Eyalet**; בטורקית עות'מאנית: **ايالت**) או גם **פאשאליק** היה היחידה השלטונית הגדולה ביותר באימפריה העות'מאנית עד לתקופת הטנזימאט. האיילט הוחלף בווילאייט ב-1864. המושל שעמד בראש המערכת הפיאודלית של איילט היה מכונה "ביילרביי" (**بكلربكی** - "אדון האדונים") בדרגת פאשה, וסימנו היה שני טוג (טוג הוא נס של מפקד צבאי המורכב ממוט שעליו שערות זנב סוס ומעליהן כדור מוזהב); ובתקופה המאוחרת הועמדו גם וזירים, שסימנם שלושה טוגים, בראש איילטים. האיילט כונה בערבית "וילאיה" (ولاية) והעומד בראשה כונה בהתאם "ואלי". במאות ה-17 וה-18 החליף התואר "ואלי" את התואר "ביילרביי".

האיילט הראשון היה איילט רומליה (טורקית Rumeli – "ארץ הרומאים"), שהוקם על ידי הסולטאן מוראט הראשון (1389-1359), והשתרע על כל השטחים שהעותמ'אנים כבשו באירופה. זמן קצר לאחר מכן הוקם איילט אנטוליה (טורקית - Anadolu**)**, שכלל את כל השטחים באסיה. מעמדם של הביילרביים של שני איילטים אלו היה בין הגבוהים בהיררכיה הפיאודלית, ובתקופה מאוחרת יותר אף הוענק להם תואר כבוד מיוחד.

האיילט התחלק לסנג'קים (בערבית "ליווא") שבראשם עמד ביי שסימנו טוג אחד, ואלו חולקו לעשרות (ולעיתים למאות) נחלות פיאודליות שכונו "טימאר" (אם היו קטנות יחסית) או "זעאמת" (אם היו גדולות יותר). בראשן של אלה עמדו במקור המפקדים של יחידות הפרשים (סיפאהים) שגבו מיסים מן האוכלוסייה שתחת מרותם. חלוקות נוספת הייתה ל"קאדילוק" או גם "קאזה" (בדרך כלל עיר והכפרים שסביבה), שבו הייתה סמכות השיפוט בידי הקאדי וסמכות השלטון בידי הקאימקאם, ול"אגאלוק" שבראשות האגא.

כמה איילטים, דוגמת איילט מצרים ואיילט בגדאד, לא חולקו ליחידות משנה.

## האיילטים באימפריה העות'מאנית

ממוזער|מרכז|450 פיקסלים|חלוקת האימפריה לאיילטים ב-1609

### חלוקה מנהלית של האימפריה העות'מאנית בשנת 1609

### איילטים שהוקמו בין 1609 ל-1683
*איילט כרתים (כרתים Girid) – החל מ-1669
*איילט מוראה (מוראה Mora) – בין השנים 1620–1687 ואחר כך 1715–1829. במקור חלק מאיילט הארכיפלג של הים האגאי
*איילט פודוליה (פודוליה Podolya) – רק בין 1674 ל-1699
*איילט צידון (צידון Sayda)– החל מ-1660
*איילט אויוואר (Uyvar כיום נובה זמקי בסלובקיה) – בין ל-1663 ל-1685
*איילט ואראט (Varad כיום אוראדיה ברומניה) – בין 1661 ל-1692

## ראו גם
*חלוקה מנהלית של האימפריה העות'מאנית

## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:האימפריה העות'מאנית: חלוקה מנהלית
קטגוריה:חלוקה מנהלית לפי סוג
קטגוריה:טורקיה: חלוקה מנהלית
משפט צ'בישב

מספר משפטים מתמטיים קרויים על שמו של המתמטיקאי הרוסי פפנוטי צ'בישב.
מאלי במשחקים האולימפיים

**[[מאלי]]** משתתפת ב**[[המשחקים האולימפיים|משחקים האולימפיים]]** מאז אולימפיאדת טוקיו (1964). היא נעדרה מהם רק מאז פעם אחת, כשהשתתפה בחרם האפריקאי על אולימפיאדת מונטריאול (1976), במחאה על סירובו של הוועד האולימפי הבינלאומי להשעות את ניו זילנד, שנבחרת הרוגבי שלה קיימה משחק עם נבחרת דרום אפריקה תוך הפרת הסנקציות שהוטלו על דרום אפריקה. באולימפיאדות החורף לא השתתפה מאלי מעולם.

עד כה, אף ספורטאי ממאלי לא זכה במדליה אולימפית, והישגי המשלחות המאליות היו בדרך כלל צנועים. ההישג המשמעותי הראשון היה של נבחרת הכדורגל באולימפיאדת אתונה (2004). הנבחרת, בשורותיה שיחק גם מוחמד סיסוקו, העפילה לשלב רבע הגמר, והודחה בידי נבחרת איטליה, לאחר הארכה. באולימפיאדת לונדון (2012) סיים לוחם הטאקוונדו דאבה מודיבו קייטה במקום החמישי.

## ראו גם
* מאלי במשחקים הפאראלימפיים 
* מאלי במשחקים האולימפיים לנוער

## קישורים חיצוניים

קטגוריה:מאלי: ספורט
קטגוריה:מדינות במשחקים האולימפיים
בורקינה פאסו במשחקים האולימפיים

**[[בורקינה פאסו]]** השתתפה לראשונה ב**[[המשחקים האולימפיים|משחקים האולימפיים]]** באולימפיאדת מינכן (1972) (בשמה הקודם, וולטה עלית). היא החרימה את אולימפיאדת מונטריאול (1976), כמרבית מדינות אפריקה, במחאה על סירובו של הוועד האולימפי הבינלאומי להשעות את ניו זילנד, שנבחרת הרוגבי שלה קיימה משחק עם נבחרת דרום אפריקה תוך הפרת הסנקציות שהוטלו על דרום אפריקה. היא נעדרה גם משתי האולימפיאדות הבאות. מאז אולימפיאדת סיאול (1988) היא משתתפת במשחקים ברציפות. במשחקי החורף לא השתתפה מעולם.

עד כה, הוגו פבריס זנגו הוא הספורטאי היחיד שזכה במדליה אולימפית. הוא קיבל מדליית ארד בענף האתלטיקה.

## מדליות

### לפי אולימפיאדה
**באולימפיאדות הקיץ:**

### לפי ענף
**בענפי הקיץ:**

## ראו גם
* בורקינה פאסו במשחקים הפאראלימפיים
* בורקינה פאסו במשחקים האולימפיים לנוער

## הערות שוליים

קטגוריה:בורקינה פאסו: ספורט
קטגוריה:מדינות במשחקים האולימפיים
ניז'ר במשחקים האולימפיים

**[[ניז'ר]]** משתתפת ב**[[המשחקים האולימפיים|משחקים האולימפיים]]** מאז אולימפיאדת טוקיו (1964). היא החרימה את המשחקים פעמיים: את אולימפיאדת מונטריאול (1976) החרימה, כמרבית מדינות אפריקה, במחאה על סירובו של הוועד האולימפי הבינלאומי להשעות את ניו זילנד, שנבחרת הרוגבי שלה קיימה משחק עם נבחרת דרום אפריקה תוך הפרת הסנקציות שהוטלו על דרום אפריקה בשל משטר האפרטהייד. ארבע שנים מאוחר יותר הצטרפה לחרם שהובילה ארצות הברית על אולימפיאדת מוסקבה (1980), במחאה על הפלישה הסובייטית לאפגניסטן. מאז אולימפיאדת לוס אנג'לס (1984) משתתפת ניז'ר במשחקים ברציפות. במשחקי החורף לא השתתפה מעולם.

במשחקים הראשונים בהם השתתפה, באולימפיאדת טוקיו, ייצג אותה ספורטאי בודד, המתאגרף איסאקה דאבורה, שהעפיל לשלב רבע הגמר בקטגוריית המשקל של עד 67 ק"ג. שמונה שנים מאוחר יותר, באולימפיאדת מינכן (1972), זכה דאבורה במדליית ארד בקטגוריית המשקל של עד 63.5 ק"ג. מדליה זו הייתה המדליה האולימפית הראשונה בה זכה ספורטאי ניז'רי. באולימפיאדת ריו (2016) זכה לוחם הטאקוונדו איסופו עבדול ראזק במדליית כסף בקגוריית המשקל של מעל 80 ק"ג.

## מדליות

### לפי אולימפיאדה
**באולימפיאדות הקיץ:**

### לפי ענף
**בענפי הקיץ:**

## ראו גם
* ניז'ר במשחקים הפאראלימפיים
* ניז'ר במשחקים האולימפיים לנוער

## הערות שוליים

קטגוריה:ניז'ר: ספורט
קטגוריה:מדינות במשחקים האולימפיים
צ'אד במשחקים האולימפיים

**[[צ'אד]]** משתתפת ב**[[המשחקים האולימפיים|משחקים האולימפיים]]** מאז אולימפיאדת טוקיו (1964). היא החרימה את המשחקים פעמיים: את אולימפיאדת מונטריאול (1976) החרימה, כמרבית מדינות אפריקה, במחאה על סירובו של הוועד האולימפי הבינלאומי להשעות את ניו זילנד, שנבחרת הרוגבי שלה קיימה משחק עם נבחרת דרום אפריקה תוך הפרת הסנקציות שהוטלו על דרום אפריקה. ארבע שנים מאוחר יותר הצטרפה לחרם שהובילה ארצות הברית על אולימפיאדת מוסקבה (1980), במחאה על הפלישה הסובייטית לאפגניסטן. מאז אולימפיאדת לוס אנג'לס (1984) משתתפת צ'אד במשחקים ברציפות. במשחקי החורף לא השתתפה מעולם.

עד כה, אף ספורטאי צ'אדי לא זכה במדליה אולימפית. שני קופצים לגובה מצ'אד העפילו לשלב הגמר: מחמט אידריס סיים במקום התשיעי באולימפיאדת טוקיו, ואחמט סנוסי הגיע למקום ה-12 באולימפיאדת מקסיקו סיטי (1968).

[150px|ממוזער|ימין|האתלטית ביבירו עלי טאהר במהלך [אולימפיאדת ריו דה ז'ניירו (2016)]]

## ראו גם
* צ'אד במשחקים האולימפיים לנוער

## קישורים חיצוניים

קטגוריה:צ'אד: ספורט
קטגוריה:מדינות במשחקים האולימפיים
סמואה במשחקים האולימפיים

**[[סמואה]]** משתתפת ב**** מאז אולימפיאדת לוס אנג'לס (1984). ברוב האולימפיאדות בהן השתתפה, הגיעו הספורטאים הסמואים להישגים נמוכים למדי, ואולם באולימפיאדת בייג'ינג (2008) הייתה קרובה מרימת המשקולות אלה אופלוגה לזכייה במדליה היסטורית בקטגוריית משקל הנשים מעל 75 ק"ג. אופלוגה סיימה במקום הרביעי, לאחר שהרימה משקולות במשקל כולל של 269 ק"ג. קילוגרם אחד פחות מהזוכה במדליית הארד, מריה גרבובצקאיה מקזחסטן. אולם, בסוף שנת 2016 נפסלו התוצאות של זוכת מדליית הכסף, אולגה קורובקה מאוקראינה, ושל גרבובצקאיה לאור הימצאות סמים ממריצים בדיגמות הדם שנשמרו מהמשחקים. לאור פסילתן זכתה אופלוגה במדליית הכסף, היחידה עד כה של המדינה. באולימפיאדת לונדון (2012) סיימה אופלוגה במקום השישי. באולימפיאדת ריו דה ז'ניירו (2016),  מרים מהשקולות ואיפאווה נבו יואנה, סיים במקום השמיני. 

סמואה מעולם לא השתתפה באולימפיאדת חורף.

## מדליות

### לפי אולימפיאדה
**באולימפיאדות הקיץ:**

### לפי ענף
**בענפי הקיץ:**

## ראו גם
* סמואה במשחקים הפאראלימפיים
* סמואה במשחקים האולימפיים לנוער

## קישורים חיצוניים

* אתר ההתאחדות של סמואה לספורט והוועד האולימפי הלאומי

## הערות שוליים

קטגוריה:סמואה: ספורט
קטגוריה:מדינות במשחקים האולימפיים
קיריבטי במשחקים האולימפיים

**[[קיריבטי]]** משתתפת ב**[[המשחקים האולימפיים|משחקים האולימפיים]]** מאז אולימפיאדת אתונה (2004). עד כה, התחרו הספורטאים הקיריבטים רק בענפי האתלטיקה והרמת המשקולות, ולא הגיעו בהם להישגים משמעותיים. להישג הגבוה ביותר הגיע מרים המשקולות מאמאה תומאס, שסיים במקום ה-13 (מתוך 21) באולימפיאדת אתונה. במשחקי החורף לא השתתפה קיריבטי מעולם.

## ראו גם
* קיריבטי במשחקים האולימפיים לנוער

## קישורים חיצוניים

* הוועד האולימפי הלאומי של קיריבטי באתר OceaniaSport

קטגוריה:קיריבטי: ספורט
קטגוריה:מדינות במשחקים האולימפיים
סיירה לאון במשחקים האולימפיים

**[[סיירה לאון]]** השתתפה לראשונה ב**[[המשחקים האולימפיים|משחקים האולימפיים]]** באולימפיאדת מקסיקו סיטי (1968). היא נעדרה משתי האולימפיאדות הבאות, ומאז אולימפיאדת מוסקבה (1980) היא משתתפת במשחקים ברציפות. במשחקי החורף לא השתתפה מעולם. 

עד כה, אף ספורטאי מסיירה לאון לא זכה במדליה אולימפית. את ההישג הגבוה ביותר רשמה האתלטית יוניס ברבר, שסיימה במקום החמישי בקרב שבע באולימפיאדת אטלנטה (1996) (בהמשך עברה ברבר לייצג את צרפת). ספורטאי בולט נוסף, המתאגרף ישראל קול, העפיל לשלב רבע הגמר באולימפיאדת לוס אנג'לס (1984), בקטגוריית המשקל של עד 71 ק"ג.

## ראו גם
* סיירה לאון במשחקים הפאראלימפיים
* סיירה לאון במשחקים האולימפיים לנוער

## קישורים חיצוניים

קטגוריה:סיירה לאון: ספורט
קטגוריה:מדינות במשחקים האולימפיים
פלאו במשחקים האולימפיים

**[[פלאו]]** משתתפת ב**[[המשחקים האולימפיים|משחקים האולימפיים]]** מאז אולימפיאדת סידני (2000). לכל המשחקים בהם השתתפה, שלחה פלאו ארבעה או חמישה ספורטאים. איש מהם לא הגיע להישגים משמעותיים. פלאו מעולם לא השתתפה באולימפיאדת חורף.

## ראו גם
* פלאו במשחקים האולימפיים לנוער

## קישורים חיצוניים

* הוועד האולימפי הלאומי של פלאו באתר OceaniaSport

קטגוריה:מדינות במשחקים האולימפיים
קטגוריה:פלאו
מחלף אם המושבות

**מחלף אם המושבות** מקשר בין כביש 4 לדרך אם המושבות. המחלף נבנה על ידי חברת סולל בונה ונפתח לתנועה ב-13 ביולי 2011.

## מבנה המחלף
לנוסעים בכביש 4 לכיוון דרום יש אפשרות לפנות לדרך אם המושבות מערבה לכיוון בני ברק ולהמשיך לקניון איילון, רמת החייל ולכיוון צפון תל אביב. הנוסעים בכביש 4 לכיוון צפון יכולים להשתלב לתוך דרך המושבות מזרח למחלף ולהיכנס לפארק עופר, אזור התעשייה קריית אריה ולהמשיך מזרחה לכיוון תחנת הרכבת פתח תקווה - קריית אריה, אצטדיון המושבה, שכונת אם המושבות וצומת סגולה. המגיעים מדרך אם המושבות ממזרח יכולים להשתלב לכיוון כביש 4 דרומה. אין אפשרות להתחבר במחלף לכביש 4 צפון, יש לנסוע דרך מחלף גהה או דרך כביש 5 ולהשתלב בכביש 4 במחלף מורשה.

במחלף זה יש עומס תנועה גדול בשעות העומס בבוקר, אחר הצהריים ובערב עקב כמות כלי הרכב הגבוהה שעוברים בו ועקב אי זמינות של תחבורה ציבורית קרובה (יחסית) לאזור התעשייה קריית אריה. הקו האדום של הרכבת הקלה עשוי להקל את עומס התנועה במחלף.

## גלריה

קובץ:Em Hamoshavot Interchange 1.jpg|המחלף לכיוון דרום, דצמבר 2022
קובץ:Em Hamoshavot Interchange 2.jpg|המחלף לכיוון צפון, דצמבר 2022
קובץ:Em Hamoshavot Interchange 3.jpg|המחלף לכיוון מערב, דצמבר 2022


## קישורים חיצוניים

* מאמר - סיקור מהלך הקמת מחלף אם המושבות, מהנדס אורי שקד, CivilEng הפורטל הישראלי להנדסה אזרחית, בנייה וסביבה

## הערות שוליים

אם המושבות
קטגוריה:פתח תקווה: צמתים ומחלפים
אם המושבות
טרנטולה ורודה מקסיקנית

**טרנטולה ורודה מקסיקנית** (שם מדעי: *Brachypelma klaasi*) מין טרנטולה אנדמי למקסיקו, הנפוץ במדינת חליסקו ובסביבתה.
## מאפיינים
טרנטולה זו משתכנת באזורים עם תנאי אקלים שונים, לרבות יערות נשירים צחיחים, והיא שוכנת לרוב על הקרקע. היא מצויה בגבהים בני 200 עד 1,400 מטרים מעל פני הים. תפוצתה במקסיקו מתפרשת מן העיר טפיק במדינת נאיאריט בצפון עד העיירה חמלה (Chamela) במדינת חליסקו בדרום. אוכלוסייתה הגדולה ביותר מצויה בשמורה הביולוגית אשר בחמלה.

טרנטולה זו חיה ביערות טרופיים נשירים בגבהים בני 200 עד 1,400 מטרים מעל פני הים, שאדמתם חולית, ישרה ודלילה בבעלי חיים. מזג האוויר נתון לשינוי העונות, והוא נע מעונות רטובות במיוחד לעונות צחיחות ויבשות. משקעי הגשם השנתיים, העומדים על 707 מ"מ, יורדים בעיקר בין יוני לדצמבר, וסופות הוריקן הן מאורע שכיח. בעונה הגשומה עומדת הטמפרטורה הממוצעת על 32 מעלות צלזיוס, ובעונה היבשה על 29 מעלות צלזיוס.

המין מתאפיין בדו-צורתיות זוויגית, כלומר ישנם הבדלים פיזיים ניכרים בין הזכר לנקבה. הנקבה גדולה וכבדה מהזכר, כאשר גודלה נע בין 50 ל-75 מ"מ ומשקלה בין 19.7 ל-50 גרמים, בעוד הזכר שוקל 10 עד 45 גרמים. הגוף שחור ברובו ואזורים קטנים הם בצבע כתוב-צהבהב, למשל קצות הרגליים. הפרווה בחלקה האחורי אף היא כתומה-צהבהבה. על אף צבעוניותם, הם משתלבים היטב בסביבתם וקשה למדי להבחין בהם בסביבתם הטבעית.

בקרב מין זה ההתרבות נעשית לאחר תקופת חיזור שיוזם הזכר. ככל הנראה קולט הזכר רמיזות, כימיות או מוחשיות, שמותירה הנקבה ליד מאורתה בדמות חוטים שהיא טווה, כדי לאתרה כבת-זוג פוטנציאלית להתרבות. ההזדווגות, שיכולה לארוך בין 67 ל-196 שניות, נעשית לאחר שהזכר נתקל בחוטים אלה ומתופף עליהם ברגליו, כדי להודיע לנקבה על נוכחותו. הזדווגות קצרה יותר נצפתה בזוגות בהם הייתה הנקבה אגרסיבית, והזדווגות ארוכה יותר נצפתה במקרים אחרים. בשתיים מתוך שלוש תצפיות שנערכו על הזדווגויות במין זה, תקפה הנקבה את הזכר לאחר הזיווג, ואף הייתה עלולה להורגו אלמלא היו הצופים מתערבים.

לאחר הזיווג הולכת הנקבה למאורתה כדי להטיל את ביציה בשק ביצים שלרוב נאטם בעלים ובמשי. בתום הזיווג יש והזכר מותיר אף הוא משי ליד חוטי המשי בכניסה למאורתה של הנקבה, ייתכן כדי למנוע מזכרים אחרים להזדווג עם אותה נקבה, ואולי כחלק מתחרות בין הזכרים.

הנקבה מטילה את שק הביצים, המכיל בין 400 ל-800 ביצים, בין אפריל למאי, לפני היורה באזור מחייתה של טרנטולה זו. הנקבה שומרת על הביצים במשך שניים עד שלושה חודשים, עד לבקיעתן בחודשי יוני-יולי. העכבישים שנולדו ייוותרו במאורה שלושה שבועות נוספים, בטרם יעזבוה. הנקבה הופכת בשלה להזדווגות בגיל 3 עד 5 שנים, ותוחלת החיים שלה מגיעה עד 15 שנה. הזכרים הופכים בשלים מינית מהר יותר, ונהיים בשלים לזיווג כבר בגיל שנתיים עד 3 שנים.

## קישורים חיצוניים

## הערות שוליים

ורודה מקסיקנית
קטגוריה:מקסיקו: מינים אנדמיים
קטגוריה:מקסיקו: פרוקי-רגליים
ונואטו במשחקים האולימפיים

**[[ונואטו]]** משתתפת ב**[[המשחקים האולימפיים|משחקים האולימפיים]]** מאז אולימפיאדת סיאול (1988). למשחקים בהם השתתפה שלחה ספורטאים בודדים, שהתחרו בעיקר באתלטיקה, אך לעיתים גם באגרוף, ג'ודו, חתירה, טניס שולחן וקשתות. איש מהם לא רשם הישגים משמעותיים. במשחקי החורף לא השתתפה ונואטו מעולם.

## ראו גם
* ונואטו במשחקים הפאראלימפיים
* ונואטו במשחקים האולימפיים לנוער

## קישורים חיצוניים

* ההתאחדות של ונואטו לספורט והוועד האולימפי הלאומי באתר oceaniasport

קטגוריה:ונואטו: ספורט
קטגוריה:מדינות במשחקים האולימפיים
טובאלו במשחקים האולימפיים

**[[טובאלו]]** השתתפה לראשונה ב**[[המשחקים האולימפיים|משחקים האולימפיים]]** באולימפיאדת בייג'ינג (2008). היא שלחה למשחקים אלה שני אתלטים ומרים משקולות אחד. איש מהם לא הגיע להישג משמעותי. גם לאולימפיאדת לונדון (2012) שלחה טובאלו משלחת בהרכב דומה. באולימפיאדת ריו דה ז'ניירו (2016) הייתה המשלחת מטובאלו הקטנה שבמשלחות, עם אתלט אחד בלבד.

במשחקי החורף לא השתתפה טובאלו מעולם.

## ראו גם
* טובאלו במשחקים האולימפיים לנוער

## קישורים חיצוניים

* הוועד האולימפי הלאומי של טובאלו באתר OceaniaSport

קטגוריה:טובאלו
קטגוריה:מדינות במשחקים האולימפיים
מיקרונזיה במשחקים האולימפיים

**[[מיקרונזיה]]** משתתפת ב**[[המשחקים האולימפיים|משחקים האולימפיים]]** מאז אולימפיאדת סידני (2000). לאולימפיאדות בהן השתתפה עד כה, שלחה מיקרונזיה ספורטאים בענפים אתלטיקה, שחייה הרמת משקולות והיאבקות. בעוד בענפי האתלטיקה, השחייה וההיאבקות היו הישגי הספורטאים המיקרונזים זניחים, סיים מרים המשקולות מנואל מינגינפל במקום העשירי באולימפיאדת אתונה (2004) ובאולימפיאדת לונדון (2012), ובמקום ה-11 באולימפיאדת בייג'ינג (2008).

במשחקי החורף לא השתתפה מיקרונזיה מעולם.

## ראו גם
* מיקרונזיה במשחקים האולימפיים לנוער

## קישורים חיצוניים

* הוועד האולימפי הלאומי של מיקרונזיה באתר OceaniaSport

קטגוריה:מדינות במשחקים האולימפיים
קטגוריה:מיקרונזיה: ספורט
נאורו במשחקים האולימפיים

**[[נאורו]]** משתתפת ב**[[המשחקים האולימפיים|משחקים האולימפיים]]** מאז אולימפיאדת אטלנטה (1996). עד כה, אף ספורטאי מנאורו לא זכה במדליה אולימפית, ואולם מספר מרימי משקולות רשמו הישגים נאים. מרקוס סטיבן, לימים נשיא נאורו, סיים במקום ה-11 באולימפיאדת סידני (2000). סטיבן השתתף גם בשתי האולימפיאדות הקודמות, כאשר באולימפיאדת ברצלונה (1992), בהיעדר משלחת מארצו, ייצג את סמואה. יוקיו פיטר רשם את הישג השיא של נאורו, באולימפיאדת אתונה (2004), כשסיים במקום השמיני. באולימפיאדת בייג'ינג (2008) סיים איטה דטנאמו במקום העשירי.

במשחקי החורף לא השתתפה נאורו מעולם.

## ראו גם
* נאורו במשחקים האולימפיים לנוער

## קישורים חיצוניים

* הוועד האולימפי הלאומי של נאורו 

קטגוריה:מדינות במשחקים האולימפיים
קטגוריה:נאורו
אמפייר

**אֵמְפַּייר** הוא התעתיק העברי למילה **Empire** באנגלית שפירושה **[[אימפריה]]**.
איי מרשל במשחקים האולימפיים

**[[איי מרשל]]** השתתפו לראשונה ב**[[המשחקים האולימפיים|משחקים האולימפיים]]** באולימפיאדת בייג'ינג (2008). בשלוש האולימפיאדות בהן נטלו האיים חלק, ייצגו אותה ספורטאים בודדים בענפי האתלטיקה, השחייה, הטאקוונדו והרמת המשקולות. את ההישג הגבוה ביותר רשמה מרימת המשקולות מת'לין סאסר, שסיימה במקום ה-11 באולימפיאדת ריו דה ז'ניירו (2016). במשחקי החורף לא השתתפו איי מרשל מעולם.

## ראו גם
* איי מרשל במשחקים האולימפיים לנוער

## קישורים חיצוניים

* אתר הוועד האולימפי הלאומי של איי מרשל

קטגוריה:איי מרשל
קטגוריה:מדינות במשחקים האולימפיים
גמדא

**גמדא** היה מותג דגמי מכוניות שיוצר לסירוגין משנת 1958 עד שנות ה-70 במפעל היציקות "הבונים" בקיבוץ כפר הנשיא.

בראשית דרכו, ייצר המפעל את המכוניות מקרטון, וב-1961 עבר לייצור דגמים ממתכת. חלק מהדגמים נוצרו בדמותם של רכבים שהיו נפוצים באותה העת בישראל, ובהם רכבי צה"ל ומשטרת ישראל ואוטובוסים של אגד. באמצע שנות ה-60 הפסיק המפעל לפעול, לאחר שלא עמד בתחרות עם דגמי המכוניות המיובאים, אך ב-1967 נפתח מחדש, בשם "גמדא-כור אקספורט", בשותפות עם קונצרן כור ועם החברה האמריקאית קרגסטן. פס הייצור, שכונה "סברא", יועד הפעם לייצוא, והוא התמקד בדגמי מכוניות אמריקאיות (אך ייצר גם דגמי חיפושית). במהלך שנות ה-70 נקלע המפעל לקשיים כלכליים ונסגר.

כיום נחשבים דגמי "גמדא" ו"סברא" לפריטי אספנות, שמחירם עשוי להגיע לאלפי שקלים.

## קישורים חיצוניים
* מכוניות גמדא באתר נוסטלגיה און ליין
* 
* 

## הערות שוליים

קטגוריה:צעצועים
קטגוריה:התעשייה הקיבוצית
קטגוריה:כור תעשיות
המחנה החרדי

**המחנה החרדי** (נקרא גם: **שבועון קהל מחזיקי הדת**) הוא שבועון היוצא לאור על ידי חסידות בעלז.

## היסטוריה

בשנות ה-70 של המאה ה-20 החל העיתון להופיע על ידי חסידות בעלז, כירחון מגזיני בשם "קול מחזיקי הדת", על שמו של העיתון "קול מחזיקי הדת" שהופיע בגליציה במאה ה-19 על ידי חברת "מחזיקי הדת" ביוזמתו של רבי יהושע רוקח מבעלז.

בשנות ה-70 המאוחרות פסק הירחון להופיע במתכונת זו והחל להופיע כמגזין בשם "המחנה החרדי" מספר פעמים בשנה, בעריכתו של הרב ישראל אייכלר. בחודש שבט ה'תש"ם החל העיתון להופיע כשבועון.

העיתון הוא שופרה הרשמי של חסידות בעלז. ההוראות על תוכן ואופי המאמרים המתפרסמים בו, מתקבלים לעיתים מאת האדמו"ר. במשך השנים נכתבו בעיתון התבטאויות קיצוניות ויוצאות דופן. עם פתיחתו, ליווה העיתון את המאבק של החסידות בעדה החרדית שממנה פרש, ולאחר מכן את המאבק נגד חסידות מחנובקא-בעלז. לעיתים הובעה בעיתון התנגדות לפעולות חברי הכנסת של אגודת ישראל, אף שהחסידות היא חלק מהמפלגה.

בשנת 2013 שינה העיתון את עיצובו לחדשני יותר והרחיב את מערכת המנויים.

משרדי העיתון ממוקמים בקריית בעלז בירושלים. המנהל הוא מרדכי בריסק, שמכהן גם כיו"ר מערכת הכשרות "מחזיקי הדת" של החסידות.

לעיתון שלוחה בבורו פארק שבארצות הברית, המוציאה את העיתון במהדורה אנגלית.

## גליונות ומוספים
* **"המחנה החרדי"** - עיתון חדשותי. בסוף העיתון מדור "קהילות הקודש" שבו חדשות קהילתיות מהחסידות בעולם ולוח של השמחות בחסידות בשבוע הקרוב. 
* מוסף **"עולמות"** - כתבות נושא, מדורים פוליטיים, כלכליים ומדיניים. בתחילת המוסף מתפרסמים טורים השקפתיים-פובליציסטיים מאת ישראל אייכלר ודוד דמן. 
* מוסף תורני **"קוראי עונג"** - מאמרים, סיפורי צדיקים, ומדור ספרים חדשים. במוסף מתפרסם מאמר תורני שבועי בשם "שבילי פנחס" מאת הרב פנחס פרידמן, שיוצא לאור בסיום כל שנה כספר. 
* מוסף **"משפחתנו"** לנשים ולמשפחה
* מוסף **"ילדים"** - לילדים ובני הנוער

## כתבי העיתון בעבר ובהווה
*ישראל אייכלר - כתב בעיתון מאז 1980, שימש שנים רבות כעורך העיתון. כיום כותב מדורים שבועיים. 
*שלום חיים פרוש - שימש ככתב מדור קבוע בעיתון
*יעקב אייכלר - שימש ככתב פוליטי
*יעקב ריבלין - שימש ככתב פוליטי משך כשנתיים
*צביקה יעקובזון - שימש ככתב בעיתון
*אלחנן לנדסמן - כותב סיפור חסידי שבועי במוסף "קוראי עונג"
*מאיר ברגר - עורך חדשותי
*דוד דמן - כתב פובליציסטי
*רייזל פרידמן - עורכת מדור הילדים ובני הנעורים

## קישורים חיצוניים

*'''ריכוז מאמרים בנושא: המחנה החרדי (ביטאון חצר בעלז)''', נח זבולוני, חצי מאה של עיתונות ירושלמית
*'''"המחנה החרדי" מגיש: ריאיון עם הרב מענדל וועכטר''', באתר שטורעם
*'''"זהו אבל יחיד של מערכת הכשרות"''', שטורעם

קטגוריה:חסידות בעלז
קטגוריה:עיתונות חרדית
קטגוריה:ישראל: שבועונים
ליבריה במשחקים האולימפיים

**[[ליבריה]]** משתתפת ב**[[המשחקים האולימפיים|משחקים האולימפיים]]** מאז אולימפיאדת מלבורן (1956). היא נעדרה מאז מהמשחקים שלוש פעמים: מאולימפיאדת מקסיקו סיטי (1968), מאולימפיאדת מונטריאול (1976) (מאחר שהשתתפה בחרם שהובילו מדינות אפריקה במחאה על סירובו של הוועד האולימפי הבינלאומי להשעות את ניו זילנד בעקבות משחק שקיימה נבחרת הרוגבי שלה עם נבחרת דרום אפריקה בה היה נהוג באותה העת משטר האפרטהייד) ומאולימפיאדת ברצלונה (1992). מאז אולימפיאדת אטלנטה (1996) משתתפת ליבריה במשחקים ברציפות. באולימפיאדות החורף לא השתתפה ליבריה מעולם.

לכל המשחקים בהם השתתפה שלחה ליבריה ספורטאים בודדים (בין שניים לשמונה), מרביתם בענף האתלטיקה (באולימפיאדת לונדון (2012) השתתף לראשונה גם ג'ודוקא). הישגיהם היו נמוכים למדי, ואיש מהם לא זכה במדליה אולימפית.

## ראו גם
* ליבריה במשחקים הפאראלימפיים
* ליבריה במשחקים האולימפיים לנוער
ממוזער|ימין|האתלט רוברט דניס, שייצג את ליבריה באולימפיאדת אטלנטה

## קישורים חיצוניים

קטגוריה:ליבריה: ספורט
קטגוריה:מדינות במשחקים האולימפיים